Tswana

El tswana (setswana na propia llingua ) ye una llingua de la familia bantú. Nel interior d'esta familia, los llingüístes suelen axuntalu col sesotho y el sotho del norte pa formar el grupu de llingües sotho. 

Ye l'idioma nacional del pueblu que se llama a sigo mesmu motswana (batswana en plural), términu del que toma'l so nome Botsuana. Nesti país , el tswana ye la llingua nacional y mayoritaria.

Sicasí, la mayoría de los falantes viven anguaño na República Sudafricana, onde ye una de les once llingües oficiales reconocíes. Na dómina del apartheid, el gobiernu d'esti país creó'l bantustán de Bophuthatswana pa axuntar a los sudafricanos que falaben esti idioma

El restu de los falantes repártese ente Namibia y Zimbabue. En total calcúlase que falen tsuana alredor de cuatro millones de persones.

Los principales dialeutos son el tawana, tlhaping, el rolong, el kwena, el ngwatu, el lete, el ngwaketse, el tlokwa, l'hurutshe, el thlaro, el melete y el kgatla, nel que se basa la llingua estándar.

 Referencies 

 Enllaces esternos 
 Wikipedia en tswana
 La llingua tswana na páxina d'ethnologue (n'inglés)

Categoría:Llingües de Botsuana
Categoría:Llingües de Sudáfrica
Categoría:Wikipedia:Páxines con enllaces interllingüísticos